આ નવા ટર્મિનલને કારણે મુંદ્રા બંદરની કુલ ક્ષમતામાં 30 ટકાનો વધારો થશે. જેના કારણે તે ભારતનું સૌથી મોટું પોર્ટ બની જશે. આ રોકાણ અંદાજે રૂપિયા 2100 કરોડનું હોવાનું જાણવા મળે છે. આ ટર્મિનલનું બાંધકામ જાહેરાત બાદ તરત જ શરૂ થઈ જશે. આ પ્રોજેક્‍ટના ભાગરૂપે 16.5 મીટરની પાણીની ઉંડાઇ ધરાવતી 650 મીટરની જેટીનું બાંધકામ પણ કરાશે. આ આંતરરાષ્ટ્રીય સ્‍તરના ટર્મિલનમાં પ્રારંભમાં 65 ટનની ક્ષમતા ધરાવતી રેલ માઉન્‍ટેડ ક્‍વે ક્રેન્‍સના ચાર યુનિટ રહેશે. આ ક્રેન્‍સ 18,000 ટીઇયુ વેસેલ્‍સ તથા સુપર પોસ્‍ટ અને અલ્‍ટ્રા લાર્જ કન્‍ટેનર વેસેલ્‍સનું હેન્‍ડલિંગ કરવાની ક્ષમતા ધરાવે છે. યાર્ડ ઇક્‍વિપમેન્‍ટમાં 12 લિફટ રબર ટાયર્ડ કન્‍ટેનર ગેન્‍ટ્રી ક્રેનનો સમાવેશ થાય છે.